Държавен вестник, бр. 84, 2023 г., стр. 35

БРОЙ  84	
Д Ъ Р Ж А В Е Н  В Е С Т Н И К 	
СТР.  35  
(4) Подадени до Комисията сигнали за 
конфликт на интереси по смисъла на този 
закон срещу съдия, прокурор или следовател, 
съдържащи данни за действия, които накър­
няват престижа на съдебната власт, и такива, 
свързани с нарушаване на независимостта 
на съдиите, прокурорите и следователите, се 
изпращат за проверка на Инспектората към 
Висшия съдебен съвет в рамките на право­
мощията му.
Чл. 65. (1) Подаденият в съответствие с 
изискванията на чл. 62 и 63 сигнал е основа­
ние за извършване на проверка за наличието 
на данни за корупция или за конфликт на 
интереси по смисъла на този закон.
(2) Проверката за конфликт на интереси се 
извършва в 90-дневен срок от получаването 
на сигнала. При необходимост срокът може 
да бъде удължен еднократно от Комисията с 
до един месец.
(3) Всяка проверка завършва с изготвянето 
на доклад, в който задължително се посочват 
извършените действия, установените факти и 
обстоятелства, както и констатация за нали­
чие, съответно за липса на достатъчно данни 
за корупция. Неразделна част от доклада са 
всички материали, събрани в рамките на 
проверката по ал. 2.
(4) При наличие на достатъчно данни за 
извършено престъпление органите на Коми­
сията уведомяват прокуратурата по реда на 
чл. 109. При необходимост от предприемане 
на действия по неотложност те се извършват 
по реда на Наказателно-процесуалния кодекс.
(5) Лицето, подало сигнала за конфликт на 
интереси, се уведомява за резултатите от про­
верката и за решението. Лицата, срещу които 
е подаден сигнал за конфликт на интереси, се 
уведомяват за него, както и за извършената 
проверка и решението, когато са установени 
достатъчно данни за конфликт на интереси, с 
цел гарантирането на правото им на защита.
(6) Производството по установяване на 
конфликт на интереси се извършва по реда 
на глава осма, раздел V.
Г л а в а  с е д м а
ЗАЩИТА НА ПОДАЛИЯ СИГНАЛА
Чл. 66. (1) Лицата, на които е възложено 
разглеждането на сигнала, са длъжни да:
1. не разкриват самоличността на лицето, 
подало сигнала;
2. не разгласяват фактите и данните, които 
са им станали известни във връзка с разглеж­
дането на сигнала;
3. опазват поверените им документи от 
нерегламентиран достъп на трети лица.
(2) Лицата по ал. 1 предлагат на Комиси­
ята предприемането на конкретни мерки за 
опазване на самоличността на подалия сиг­
нала, включително, ако е необходимо мерки 
за неговата защита.
Чл. 67. (1) Лицата, подаващи сигнали за 
корупция и конфликт на интереси по смисъла 
на този закон имат право на закрила, защита 
и подкрепа при условията и по реда на Зако­
на за защита на лицата, подаващи сигнали 
или публично оповестяващи информация за 
нарушения.
(2) Комисията незабавно информира Ко­
мисията за защита на личните данни, когато 
лице подало сигнал поиска защита. Взаимо­
действието между двата органа по отношение 
на обезпечаването на защитата на лицата, 
подаващи сигнали за корупция и конфликт 
на интереси срещу лица, заемащи публични 
длъжности се урежда в издадена от тях съв­
местна инструкция.
Чл. 68. В спешни случаи по искане на пред­
седателя на Комисията може да се потърси 
съдействието на органите на Министерството 
на вътрешните работи за вземане на допъл­
нителни мерки за защита на лице, подало 
сигнал, като за това се информира Комисията 
за защита на личните данни.
Чл. 69. По отношение на освобождаване­
то от отговорност на лицата, които подават 
сигнал по реда на този закон се прилага 
разпоредбата на чл. 36 от Закона за защита 
на лицата, подаващи сигнали или публично 
оповестяващи информация за нарушения.
Г л а в а  о с м а
КОНФЛИКТ НА ИНТЕРЕСИ
Раздел I
Дефиниции
Чл. 70. Конфликт на интереси възниква, 
когато лице, заемащо публична длъжност, има 
частен интерес, който може да повлияе върху 
безпристрастното и обективното изпълнение 
на правомощията или задълженията му по 
служба.
Чл. 71. Частен е всеки интерес, който води 
до облага от материален или нематериален 
характер за лице, заемащо публична длъжност, 
или за свързани с него лица, включително 
всяко поето задължение.
Чл. 72. Облага е всеки доход в пари, парич­
ни средства или в имущество, включително 
придобиване на дялове или акции, както и 
предоставяне, прехвърляне или отказ от права, 
получаване на стоки или услуги безплатно 
или на цени, по-ниски от пазарните, полу­
чаване на привилегия или почести, помощ, 
глас в полза на избор, подкрепа или влияние, 
предимство, получаване на или обещание за 
работа, длъжност, дар, награда или обещание 
за избягване на загуба, отговорност, санкция 
или друго неблагоприятно събитие.
Раздел II
Забрани и ограничения, свързани с изпълне­
нието на публична длъжност
Чл. 73. Лице, заемащо публична длъжност, 
не може да представлява държавата или об­